Fleming Lodge | LekkeSlaap
Vanaf R675 per nag, vir 3 mense
Fleming Lodge bied oornagverblyf in 'n woonstelletjie wat vas aan die eienaars se huis is. Die eenheid is in Monte Vista, 'n groen voorstad aan die voet van Tygerberg Hills in Kaapstad. Die area is naby uitstekende inkopiesentrums, die middestad, restaurante, kroeë, verskeie hospitale en besienswaardighede.
Dié eenslaapkamer-eenheid bied slaapplek aan 3 gaste en het 'n privaat ingang. Die slaapkamer het 2 enkelbeddens en daar is 'n enkelslaapbank in die sitarea. Die en suite-badkamer het 'n stort.
Die oopplan-kombuis is met 'n yskassie, mikrogolf en 'n ketel toegerus. Die eenheid het 'n TV en daar is veilige parkeerplek op die perseel.
Daar is verskeie doendinge en besienswaardighede in die area, soos die ikoniese Tafelberg, die Kaapse wynroete, walviskyk, voetslaan, branderplankry en verskeie fynproewersrestaurante.